**Iikka Kangasniemi** (s. 18. helmikuuta 1995 Oulu) on suomalainen jääkiekkoilija, joka pelaa Tšekin Extraligan HC Energie Karlovy Varyssa. Hän on pelipaikaltaan vasen laitahyökkääjä.

Ura
---

### Seuraura

Kangasniemi syntyi Oulussa, mutta muutti perheineen jo varhain lapsena Vantaalle. Hän aloitti jääkiekkoilun 4–5-vuotiaana Kiekko-Vantaassa, josta Kangasniemi siirtyi 13-vuotiaana Karhu-Kissoihin. Kaudella 2010–2011 hän oli C-nuorten SM-karsinnoissa tehoilla 9+1=10 joukkueensa paras maalintekijä ja Kangasniemi jakoi Karhu-Kissojen sisäisen pistepörssin voiton Niklas Anderssonin kanssa. Kaudella 2011–2012 hän oli B-nuorten I-divisioonan karsinnoissa joukkueensa paras pistemies ja maalintekijä tehoilla 7+10=17. Kangasniemi siirtyi kuitenkin kesken kauden Espoo Bluesin B-nuorten kakkosjoukkueeseen pelaamaan B-nuorten I-divisioonaa.

Kaudeksi 2012–2013 Kangasniemi nousi Bluesin B-nuorten SM-sarjajoukkueeseen. Kaudella 2013–2014 hän jakoi tehoilla 22+38=60 koko A-nuorten SM-liigan pistepörssin toisen sijan Lukon Niklas Näpin kanssa edellään vain Lukon Jesse Huhtala. Kangasniemi valittiin sarjan joulukuun 2013 kuukauden pelaajaksi. Hän jakoi myös tehoilla 5+10=15 pudotuspelien syöttöpörssin voiton Kärppien Balázs Sebőkin kanssa sekä pistepörssin toisen sijan Ässien Jarno Kärjen kanssa edellään vain joukkuetoveri Peter Tiivola. Kangasniemi voitti kauden päätteeksi A-nuorten Suomenmestaruuden. Hänet palkittiin sarjan tehopelaajana Raimo Helminen -palkinnolla ja valittiin ensimmäiseen tähdistökentälliseen.

Huhtikuussa 2014 Kangasniemi teki Bluesin kanssa 2+1-vuotisen SM-liigasopimuksen. Hän pelasi joukkueessa ennen 2014–2015 alkua kolme harjoitusottelua, mutta Kangasniemi ei tehnyt kauden aikana kuitenkaan vielä liigadebyyttiään. Blues lainasi hänet kauden kynnyksellä Mestis-joukkue Kiekko-Vantaaseen, jossa Kangasniemi pelasi suurimman osan runkosarjastaan. Tammikuussa 2015 Blues lainasi hänet ja Aleksi Rutasen loppukaudeksi toisen Mestis-joukkueen, TUTO Hockeyn paitaan. Kangasniemi teki Kiekko-Vantaassa 39 runkosarjaottelussa tehot 3+23=26, mutta TUTOssa hänen pistetahtinsa kasvoi ja Kangasniemi teki yhdeksässä runkosarjaottelussa tehot 9+4=13. Hänet valittiin Mestiksen helmikuun 2015 kuukauden tulokkaaksi. Pudotuspeleissä Kangasniemi teki seitsemässä ottelussa vain yhden maalin, johon vaikutti myös mm. kuumeilut.

Kangasniemi teki Bluesissa miesten pääsarjadebyyttinsä Mestarien liigassa 29. elokuuta 2015 ranskalaista Brûleurs de Loups de Grenoblea vastaan. Hänet merkittiin joukkueen 13. hyökkääjäksi. Kauden 2015–2016 kynnyksellä seura lainasi Kangasniemen toistaiseksi voimassa olevalla lainasopimuksella TUTOn Mestis-joukkueeseen, jossa hän pelasi neljä ottelua, kunnes Blues kutsui Kangasniemen takaisin vahvuuteensa lokakuussa 2015. Hän teki liigadebyyttinsä 21. lokakuuta 2015 Pelicansia vastaan. Kangasniemi merkittiin Bluesin kolmosketjun oikeaan laitaan Peter Tiivolan ja Jussi Makkosen viereen. Hän sai ottelussa jääaikaa 15.11 minuuttia. Hän teki myös liigauransa avausmaalin ylivoimalla. Kangasniemi keräsi ottelusta teholukeman –1. Bernd Brückler valitsi Kangasniemen ottelun Alumnien tähtien ykköstähdeksi. Osin Bluesin talousvaikeuksien ja lukuisten runkopelaajien poistumisen myötä hän vakiinnutti paikkansa SM-liigatasolla, jossa Kangasniemen tulokaskausi toi 39 runkosarjaottelussa tehot 7+7=14. Mestarien liigassa hän pelasi viisi ottelua ilman tehopisteitä. Kangasniemi vahvisti kevätkaudella myös seuran A-nuoria, jossa hän voitti kauden päätteeksi SM-hopeaa.

Kaudeksi 2016–2017 Kangasniemi siirtyi kaksivuotisella sopimuksella Pelicansiin. Hän teki läpimurtonsa SM-liigassa ja johti lokakuussa myös SM-liigan pistepörssiä, mutta Kangasniemi kärsi syyskaudella myös loukkaantumisista. Kaikkiaan hän teki kauden aikana 47 runkosarjaottelussa tehot 10+29=39 ja viidessä playoff-ottelussa kaksi syöttöpistettä. Kangasniemi oli runkosarjassa Pelicansin neljänneksi paras pistemies. Kaudella 2017–2018 hän oli tehoilla 17+19=36 joukkueen paras maalintekijä ja jakoi Pelicansin sisäisen pistepörssin voiton Jesse Saarisen kanssa. Marraskuussa 2017 Kangasniemi onnistui tekemään yhdeksässä ottelussa tehot 7+7=14 ja hänet valittiin SM-liigan kuukauden pelaajaksi.

Kangasniemi siirtyi kaudeksi 2018–2019 1+1-vuotisella sopimuksella Helsingin IFK:hon. Hänen runkosarjansa jäi varsin rikkonaiseksi loukkaantumisten vuoksi. Syyskuussa 2018 Kangasniemi joutui yli kuukaudeksi sivuun flunssan vuoksi. Hän pelasi runkosarjassa 39 ottelua, mutta onnistui tekemään niissä tehot 22+14=36. Kangasniemi oli HIFK:n toiseksi paras maalintekijä Erik Thorellin jälkeen. Hän jakoi koko SM-liigan maalipörssin kuudennen sijan TPS:n Kaapo Kakon ja Sportin Roope Talajan kanssa. Kangasniemi teki liigauransa ensimmäisen kypärätempun 12. tammikuuta 2019 vieraissa Mikkelin Jukureita vastaan. Hänen ensimmäinen maalinsa syntyi ylivoimalla ja kolmas syntyi rangaistuslaukauksesta. Kai Tillanen valitsi Kangasniemen ottelun Alumnien tähtien ykköstähdeksi. Hän oli sairastumisen vuoksi sivussa kahdesta ensimmäisestä playoff-ottelusta, mutta ensimmäisessä ottelussaan, kolmannessa puolivälieräottelussa 25. maaliskuuta 2019 vieraissa Pelicansia vastaan Kangasniemi teki HIFK:n 1–2-voittomaalin ylivoimalla. Kimmo Peltonen valitsi hänet ottelun Alumnien tähtien ykköstähdeksi.

Kaudella 2019–2020 Kangasniemi teki HIFK:ssa 31 runkosarjaottelussa tehot 6+11=17. Hän ei kuitenkaan mahtunut joukkueen kokoonpanoon enää viidessä viimeisimmässä ottelussa, ennen kuin HIFK lopulta lainasi hänet loppukaudeksi Ruotsin toiseksi korkeimmalle sarjatasolle HockeyAllsvenskan-joukkue MODO Hockeyn riveihin helmikuussa 2020.

Kangasniemi palasi kaudeksi 2020–2021 vuoden mittaisella sopimuksella Pelicansiin. Hän oli joukkueen neljänneksi paras pistemies tehoilla 11+14=25. Kangasniemen runkosarja päättyi maaliskuussa 2021, kun TPS:n Petteri Wirtanen taklasi häntä polvella. Wirtanen asetettiin teostaan viiden ottelun mittaiseen pelikieltoon. Kangasniemi oli sivussa noin kuukauden ja palasi kaukaloihin puolivälieräsarjaan TPS:ää vastaan, jossa hän teki heti paluuottelussaan 19. huhtikuuta 2021 tehot 1+3=4. Pelicans voitti ottelun lukemin 3–5 ja Kai Nurminen valitsi Kangasniemen ottelun Alumnien tähtien ykköstähdeksi. Hän teki viidessä playoff-ottelussa tehot 1+7=8, joilla Kangasniemi oli Pelicansin paras pistemies ja syöttäjä. Huhtikuussa 2021 hän teki seuran kanssa vuoden mittaisen jatkosopimuksen.

Kaudella 2021–2022 Kangasniemi teki SM-liigan yhden kauden piste-ennätyksensä tehoilla 18+24=42, joilla hän oli Pelicansin toiseksi paras maalintekijä ja kolmanneksi paras pistemies. Pudotuspelien ensimmäisen kierroksen toisessa ottelussa 25. huhtikuuta 2022 vieraissa KooKoota vastaan Kangasniemi teki kaksi maalia, joista jälkimmäinen ratkaisi Pelicansille 2–3-voiton. Osuma tasoitti ottelusarjan, joka eteni samana iltana pelattuun jatko-otteluun, jonka lopulta kuitenkin voitti KooKoo. Huhtikuussa 2022 Kangasniemi teki Pelicansin kanssa vuoden mittaisen jatkosopimuksen.

Kangasniemi nimettiin kaudeksi 2022–2023 Pelicansin varakapteeniksi. Lokakuussa 2022 hän joutui yli kuukaudeksi sivuun loukkaantumisen vuoksi. Pudotuspeleissä hän oli joukkueen paras pistemies ja syöttäjä tehoilla 4+10=14, joilla Kangasniemi jakoi koko SM-liigan pistepörssin toisen sijan Tapparan Waltteri Merelän ja Veli-Matti Savinaisen kanssa edellään vain Tapparan Jori Lehterä. Viidennessä välieräottelussa 11. huhtikuuta 2023 vieraissa Tampereen Ilvestä vastaan Kangasniemi teki kaksi maalia, kun Pelicans voitti ottelun lukemin 0–2 ja se vei joukkueen ottelusarjassa 3–2-johtoon. Hänen ensimmäinen osumansa syntyi tasavajaalla ja se jäi ottelun voittomaaliksi. Semi Pekki valitsi Kangasniemen ottelun Alumnien tähtien kakkostähdeksi. Hän voitti kauden päätteeksi SM-hopeaa.

Kaudeksi 2023–2024 Kangasniemi siirtyi vuoden mittaisella sopimuksella Tšekin Extraligan HC Karlovy Varyyn.

### Maajoukkueura

Kangasniemi on pelannut neljä nuorten maaottelua.

Pelityyli
---------

Kangasniemen HIFK:n kotisivuille antaman henkilökuvan mukaan hänen suurimpiin vahvuuksiinsa kuuluu rannelaukaus, peliäly ja lähtönopeus. Kangasniemi paikkaa pienen kokonsa tuomia rajoitteita mm. luistelunopeudellaan, vaikka hän on kokoisekseen myös suhteellisen vahva kaksinkamppailuissa.

Kangasniemi on maininnut esikuvikseen Peter Forsbergin, Patrick Kanen, Pavel Datsjukin ja Artemi Panarinin. Hän on kertonut seuranneensa nuorempana Forsbergiä, mutta sittemmin kolmea jälkimmäisenä mainittua. Patrick Kaneen Kangasniemeä on myös verrattu. Pelicansissa häntä verrattiin joukkueessa kaudella 2011–2012 SM-liigan pistepörssin voittaneeseen Ryan Laschiin.

Muuta
-----

Kangasniemen pikkuveljet Okko ja Totti pelaavat myös jääkiekkoa hyökkääjinä. Okko pelaa Mestis-joukkue Kiekko-Vantaassa ja hän on aiemmin pelannut myös Saimaan Pallon SM-liigajoukkueessa kaudella 2021–2022. Totti pelaa Jokereiden U18-joukkueessa.

Iikka Kangasniemi on harrastanut lapsena myös kolme kuukautta jalkapalloa Korson Palloseurassa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2013–2014 | Blues | A-SM | 42 | 22 | 38 | 60 | 28 | 8 | 5 | 10 | 15 | 4 | Ykköstähdistö |
| 2014–2015 | Kiekko-Vantaa | Mestis | 39 | 3 | 23 | 26 | 46 | – | – | – | – | – |
|  | TUTO Hockey | Mestis | 9 | 9 | 4 | 13 | 2 | 7 | 1 | 0 | 1 | 0 |
| 2015–2016 | Blues | A-SM | 1 | 0 | 0 | 0 | 0 | 8 | 5 | 6 | 11 | 4 |
|  | Blues | SM-liiga | 39 | 7 | 7 | 14 | 10 | – | – | – | – | – |
|  | TUTO Hockey | Mestis | 4 | 3 | 2 | 5 | 0 | – | – | – | – | – |
| 2016–2017 | Pelicans | SM-liiga | 47 | 10 | 29 | 39 | 47 | 5 | 0 | 2 | 2 | 4 |
| 2017–2018 | Pelicans | SM-liiga | 56 | 17 | 19 | 36 | 10 | 3 | 1 | 0 | 1 | 0 |
| 2018–2019 | HIFK | SM-liiga | 39 | 22 | 14 | 36 | 12 | 11 | 1 | 1 | 2 | 0 |
| 2019–2020 | HIFK | SM-liiga | 31 | 6 | 11 | 17 | 8 | – | – | – | – | – |
|  | MODO Hockey | Allsvenskan | 10 | 2 | 3 | 5 | 29 | 2 | 0 | 1 | 1 | 4 |
| 2020–2021 | Pelicans | SM-liiga | 41 | 11 | 24 | 35 | 22 | 5 | 1 | 7 | 8 | 4 |
| 2021–2022 | Pelicans | SM-liiga | 51 | 18 | 24 | 42 | 10 | 3 | 2 | 1 | 3 | 0 |
| 2022–2023 | Pelicans | SM-liiga | 44 | 5 | 23 | 28 | 18 | 18 | 4 | 10 | 14 | 6 |
| 8 kautta | yhteensä | SM-liiga | 348 | 96 | 151 | 247 | 147 | 45 | 9 | 21 | 30 | 14 |
| 2 kautta | yhteensä | Mestis | 52 | 15 | 29 | 44 | 48 | 7 | 1 | 0 | 1 | 0 |
| 1 kausi | yhteensä | Allsvenskan | 10 | 2 | 3 | 5 | 29 | 2 | 0 | 1 | 1 | 4 |

Lähteet
-------

* Iikka Kangasniemi The Internet Hockey Databasessa (englanniksi)
* Iikka Kangasniemi Eurohockey-sivustolla (englanniksi)
* Iikka Kangasniemi *Elite Prospects*. Everysport Media Group AB.  (englanniksi)

### Viitteet

1. 1 2  Sundell, Milla: Iikka "Taikuri" Kangasniemi jatkaa Pelicans-paidassa *pelicans.fi*.  28.4.2022. Lahden Pelicans Oy. Viitattu 28.4.2022.
2. 1 2  Pesu, Vili: Tämä taklaus päähän pudotti SM-liigan uuden tähden – osumalla ikävä seuraus *is.fi*.  10.10.2016. Sanoma Media Finland Oy. Viitattu 6.8.2018.
3. 1 2  Sundell, Milla: "Kupittaan Patrick Kanella" oli onnistunut debyytti *Jatkoaika.com*.  18.2.2015. Jatkoaika r.y. Viitattu 6.8.2018.
4. 1 2 3 4 5 6 7 8 9  Iikka Kangasniemi *Elite Prospects*. Everysport Media Group AB.  (englanniksi)
5. 1 2  Rönnberg, Viivi: TUTOlle tuttu lainapelaaja - "Superpallo kiekkomagneetilla" *Jatkoaika.com*.  22.11.2015. Jatkoaika r.y. Viitattu 6.8.2018.
6. 1 2 3 4  Saukkola, Toni: HENKILÖKUVA: Iikka Kangasniemen tie Stadiin *hifk.fi*.  3.7.2018. Oy HIFK Hockey AB. Viitattu 6.8.2018.
7. ↑  Elite Prospects - Karhu-Kissat U18 *eliteprospects.com*. Everysport Media Group AB. Viitattu 23.4.2019. (englanniksi)
8. ↑  Elite Prospects - Karhu-Kissat U18 *eliteprospects.com*. Everysport Media Group AB. Viitattu 23.4.2019. (englanniksi)
9. ↑  Elite Prospects - U20 SM-liiga Stats 2013-2014 *eliteprospects.com*. Everysport Media Group AB. Viitattu 23.4.2019. (englanniksi)
10. ↑  Laine, Hannu: Nuorten SM: Joulukuun pelaaja pistepörssin kärjessä  2.1.2014. Suomen Jääkiekkoliitto – Finlands Ishockeyförbund ry. Viitattu 14.12.2014.
11. ↑  Elite Prospects - U20 SM-liiga Stats 2013-2014 *eliteprospects.com*. Everysport Media Group AB. Viitattu 23.4.2019. (englanniksi)
12. ↑  Seppänen, Antti: Nuorten SM: Tässä on mestarien nimilista - menestystä kahmittu myös aiemmin *leijonat.fi*.  26.3.2014. Suomen Jääkiekkoliitto – Finlands Ishockeyförbund ry. Viitattu 14.12.2014.
13. ↑  Kauden 2013-14 nuorten SM-liigan parhaat palkittu *Jatkoaika.com*.  8.3.2018. Jatkoaika r.y. Viitattu 6.8.2018.
14. ↑  Mennander, Pais: Nuorten SM:n pisterohmut valtasivat All Starsin hyökkäysketjun - Tässä molemmat tähtikentät!  8.3.2014. Suomen Jääkiekkoliitto – Finlands Ishockeyförbund ry. Viitattu 14.12.2014.
15. ↑  Blues julkisti tukun sopimuksia - Giliati tunnetuin nimi *Jatkoaika.com*.  28.4.2014. Jatkoaika r.y. Viitattu 14.12.2014.
16. ↑  Kangasniemi, Iikka *liiga.fi*. Jääkiekon SM-liiga Oy. Viitattu 14.12.2014.
17. 1 2  Ikonen, Petteri: Iikka Kangasniemi: "Kaikki on lähtöisin pihapeleistä ja ulkojäiltä" *leijonat.fi*.  9.10.2014. Suomen Jääkiekkoliitto – Finlands Ishockeyförbund ry. Viitattu 6.8.2018.
18. ↑  Rutanen ja Kangasniemi TUTOon loppukaudeksi *Jatkoaika.com*.  26.1.2015. Jatkoaika r.y. Viitattu 6.8.2018.
19. ↑  Koljonen, Sami; Sundell, Milla; Rantanen, Riku: TUTOn pelaaja-arvostelut 2014-15 *Jatkoaika.com*.  6.5.2015. Jatkoaika r.y. Viitattu 6.8.2018.
20. ↑  Game detail: 29 Aug 2015, Espoo Blues - Grenoble Brûleurs de Loups *eurohockey.com*.  29.8.2015. European Ice Hockey Online AB & eSports.cz s.r.o. Viitattu 6.8.2018. (englanniksi)
21. ↑  Matches *championshockeyleague.com*.  29.8.2015. Champions Hockey League (CHL) AG. Viitattu 6.9.2020. (englanniksi)
22. ↑  TUTOlle tuttu lainapelaaja - "Superpallo kiekkomagneetilla" *Jatkoaika.com*.  10.9.2015. Jatkoaika r.y. Viitattu 6.8.2018.
23. ↑  Blues kutsuu pelaajansa TUTOsta *Jatkoaika.com*.  21.10.2015. Jatkoaika r.y. Viitattu 6.8.2018.
24. ↑  Kokoonpanot *liiga.fi*.  21.10.2015. Jääkiekon SM-liiga Oy. Viitattu 6.8.2018.
25. ↑  Ottelutilastot *liiga.fi*.  21.10.2015. Jääkiekon SM-liiga Oy. Viitattu 6.8.2018.
26. ↑  Otteluseuranta *liiga.fi*.  21.10.2015. Jääkiekon SM-liiga Oy. Viitattu 6.8.2018.
27. ↑  Iikka Kangasniemi jättää Bluesin taakseen ja suuntaa Lahteen *Jatkoaika.com*.  15.4.2016. Jatkoaika r.y. Viitattu 6.8.2018.
28. ↑  Elite Prospects - Pelicans *eliteprospects.com*. Everysport Media Group AB. Viitattu 23.4.2019. (englanniksi)
29. ↑  Elite Prospects - Pelicans *eliteprospects.com*. Everysport Media Group AB. Viitattu 23.4.2019. (englanniksi)
30. ↑  Seppänen, Antti: Iikka Kangasniemi on Liigan marraskuun pelaaja *liiga.fi*.  1.12.2017. Jääkiekon SM-liiga Oy. Viitattu 6.8.2018.
31. ↑  HIFK:n tulevan kauden joukkue selvillä - haaviin ui isoja kaloja *Jatkoaika.com*.  2.5.2018. Jatkoaika r.y. Viitattu 6.8.2018.
32. ↑  Pesu, Vili: Tähtihyökkääjä Iikka Kangasniemi palaa HIFK:n kokoonpanoon *Jatkoaika.com*.  29.10.2018. Sanoma Media Finland Oy. Viitattu 23.4.2019.
33. ↑  Elite Prospects - HIFK *eliteprospects.com*. Everysport Media Group AB. Viitattu 23.4.2019. (englanniksi)
34. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 23.4.2019. (englanniksi)
35. ↑  Jukurit - HIFK, 12.1.2019 *liiga.fi*.  12.1.2019. Jääkiekon SM-liiga Oy. Viitattu 23.4.2019.
36. ↑  Koski, Matti: Iikka Kangasniemi palasi voittajana kaukaloon − "Kaikki vetivät sata lasissa" *Jatkoaika.com*.  25.3.2019. Jatkoaika r.y. Viitattu 23.4.2019.
37. ↑  Pelicans - HIFK, 25.3.2019 *liiga.fi*.  25.3.2019. Jääkiekon SM-liiga Oy. Viitattu 23.4.2019.
38. ↑  Sivuraiteelle ajautunut Iikka Kangasniemi jättää HIFK:n − siirtyy Ruotsiin *Jatkoaika.com*.  4.2.2020. Jatkoaika r.y. Viitattu 4.2.2020.
39. ↑  Iikka Kangasniemi palaa Lahteen *pelicans.fi*.  29.4.2020. Lahden Pelicans Oy. Viitattu 29.4.2020.
40. ↑  Lahtinen, Matias: Pelicansille murheellisia uutisia – Tähtihyökkääjä Iikka Kangasniemi on kaukaloista pitkään sivussa *Jatkoaika.com*.  23.3.2021. Jatkoaika r.y. Viitattu 25.5.2021.
41. ↑  Seppänen, Antti: TPS:n Petteri Wirtaselle viiden ottelun pelikielto *liiga.fi*.  24.3.2021. Jääkiekon SM-liiga Oy. Viitattu 25.5.2021.
42. ↑  Uusitalo, Timo: Sairauslomalta palannut Pelicans-taikuri liikaa TPS:lle – Iikka Kangasniemi hääri Liigan parhaan ylivoimapelin kapelimestarina *yle.fi*.  24.3.2021. Yleisradio Oy. Viitattu 25.5.2021.
43. ↑  TPS - Pelicans, 19.4.2021 *liiga.fi*.  19.4.2021. Jääkiekon SM-liiga Oy. Viitattu 25.5.2021.
44. ↑  Elite Prospects - Pelicans *eliteprospects.com*. Everysport Media Group AB. Viitattu 25.5.2021. (englanniksi)
45. ↑  Liikanen, Tero: Pelicans kiinnitti ison palasen ensi kauden palapeliin − Kangasniemi jatkaa Lahdessa *Jatkoaika.com*.  19.4.2021. Jatkoaika r.y. Viitattu 25.5.2021.
46. ↑  Elite Prospects - Pelicans *eliteprospects.com*. Everysport Media Group AB. Viitattu 28.4.2022. (englanniksi)
47. ↑  Kookoo - Pelicans, 25.3.2022 *liiga.fi*.  25.3.2022. Jääkiekon SM-liiga Oy. Viitattu 28.4.2022.
48. ↑  Kantoluoto, Veeti: Miika Roine jatkaa Pelicansin kapteenina *Jatkoaika.com*.  26.8.2022. Jatkoaika r.y. Viitattu 26.8.2022.
49. ↑  Koski, Matti: Pelicansin tähtihyökkääjää Iikka Kangasniemi muutamaksi viikoksi sivuun loukkaantumisen vuoksi *Jatkoaika.com*.  17.10.2022. Jatkoaika r.y. Viitattu 26.6.2023.
50. ↑  Elite Prospects - Liiga Stats 2022-2023 *eliteprospects.com*. Everysport Media Group AB. Viitattu 26.6.2023. (englanniksi)
51. ↑  Ilves - Pelicans, 11.4.2023 *liiga.fi*.  25.3.2022. Jääkiekon SM-liiga Oy. Viitattu 26.6.2023.
52. ↑  Kubelka, Daniel: LOTP: Společenstvo posílí klíčový útočník ze severu! *hokejkv.cz*.  4.5.2023. HC Energie Karlovy Vary s.r.o. Viitattu 26.6.2023. (tšekiksi)
53. 1 2  Uusitalo, Timo: Pieni koko ei haittaa pörssikuningasta - "Kangasniemi on oikealla tavalla mul\*\*u" *yle.fi*.  2.10.2017. Yleisradio Oy. Viitattu 6.8.2018.
54. ↑  Okko Kangasniemi *Elite Prospects*. Everysport Media Group AB.  (englanniksi)
55. ↑  Totti Kangasniemi *Elite Prospects*. Everysport Media Group AB.  (englanniksi)